Salamanca (provincija)
<s>Provincija Salamanca (španjolski: Provincia de Salamanca) je jedna od devet provincija španjolske autonomne zajednice - Kastilja i Leon, koja se nalazi na zapadu Španjolske.</s>

<s>Administrativni centar provincije je istoimeni grad Salamanca, ostali veći urbani centri su Ciudad Rodrigo i Béjar.</s>

<s>Geografske karakteristike</s>

<s>Provincija Salamanca prostire se na površini od 12,350 km² u kojoj živi 333,603 stanovnika.</s><s>Sa sjevera i sjeveroistoka graniči sa provincijama Zamora i Valladolid, sa istoka sa Ávilom a sa juga sa Provincijom Cáceres.</s><s>Na zapadu leži Portugal i rijeka Douro koja formira 
granicu.</s>

<s>Više od polovice provincije prostire se po centralnoj iberijskoj visoravni Meseti.</s><s>Na jugu se uzdižu planinski masivi Peña de Francia i Sierra de Gata, koje su dio Iberijskog gorja, taj dio provincije je dobro pošumljen.</s><s>Najviša planina Peña de Francije je istoimena Peña de Francia sa 1,732 metara, na samom vrhu leži samostan i hostel.</s>

<s>Privreda</s>

<s>Salamanca je sušni kraj na kog padne svega 400 do 500 mm kiše godišnje, pa naizgled i nije pogodna za ratarstvo, ali se i pored toga uzgaja dosta povrća, šećerne repe i žitarica, naročito ječma.</s><s>Pored tog važno je ovčarstvo i govedarstvo.</s>

<s>Industrija je slabo razvijena, ima nešto tekstilne i prehrambene industrije.</s>

<s>Za ekonomiju provincije važna je prekogranična suradnja sa Portugalom i hidroelektrane na rijeci Douro, koje proizvode značajnu količinu električne energije.</s>

<s>Izvori</s>

<s>Vanjske veze</s>

<s>Diputación de Salamanca</s>

<s>Pokrajine Španije
Kastilja i Leon</s>

